# Åpen påskekirke

Innhold

[Åpen påskekirke 1](#_Toc65655622)

[Innledning 1](#_Toc65655623)

[Smittevern 2](#_Toc65655624)

[Samarbeid 2](#_Toc65655625)

[1. Åpen påskekirke i den stille uke 2](#_Toc65655626)

[Slik kan du bygge ut «Åpen påskekirke» utendørs i den stille uke: 2](#_Toc65655627)

[2. Gudstjenester og samlinger 2](#_Toc65655628)

[Ramme for utendørs gudstjeneste 2](#_Toc65655629)

[3. Påskestasjoner ute 3](#_Toc65655630)

[Mulig forarbeid: 3](#_Toc65655631)

[Slik kan du bygge ut vandringen: 3](#_Toc65655632)

[Last ned plakater til påskevandringen fra Ressursbanken: 4](#_Toc65655633)

## Innledning

Ved påsken 2021 har Norge og verden i over ett år vært sterkt preget av korona. Barn, ungdom, voksne og eldre har kjent på utrygghet, usikkerhet, skuffelser og ensomhet. Åpne kirker har betydd mye i denne tiden, og kan fortsatt bety mye i årets påske.

Hva kan menighetene så gjøre i årets påske dersom innendørs samlinger ikke er mulig? Mange er allerede i gang med planleggingen av dette. Dette heftet og de vedlagte ressursene kan være til ytterligere hjelp og inspirasjon. Ressursene kan brukes slik de presenteres her, eller de kan tilpasses lokalt. Gode opplegg og ideer legges også kontinuerlig ut på [www.ressursbanken.no](http://www.ressursbanken.no). Ved å søke på «påske» vil man få opp en rekke ressurser, inkludert videoer og podcast som kan deles i elektroniske kanaler.

## Smittevern

Alle arrangementer må gjennomføres i henhold til Den norske kirkes smittevernveileder. Oppdatert smittevernveileder, praktiske råd og anbefalinger rundt håndteringen av korona-situasjonen finnes på [www.kirken.no/korona](http://www.kirken.no/korona)

## Samarbeid

Kirkehverdagen ser ulik ut på ulike steder i Norge. Uansett hvilke ressurser som finnes lokalt, er denne tiden en mulighet for å etablere samarbeid, både mellom ansatte, menighetsråd og frivillige, men også andre samarbeidspartnere. Hvilket samarbeid kan skje med kommunen? Hvilke barne- og ungdomsorganisasjoner er det naturlig å samarbeide med? Bruk lokalaviser og de informasjonskanalene som er mulig hos dere slik at informasjonen om tilbud når ut til flest mulig.

## Åpen påskekirke i den stille uke

Legg gjerne til rette med ulike stasjoner inne, og lag plakater med tekster og bilder. Vedlagt følger bilder og tekster som kan brukes. De vedlagte tekstene har en voksen målgruppe. Mange kirker har også kirkekunst med motiver fra påsken, og man kan i åpen kirke henlede oppmerksomheten særlig mot denne.

Tidspunkter for åpen kirke bør annonseres før påske.

### Slik kan du bygge ut «Åpen påskekirke» utendørs i den stille uke:

* Tre med malte påskeegg utenfor kirken
* Musikk fra kirketårnet
* Stand med utdeling av materiell
* Vandringer på ulike tidspunkter

## Gudstjenester og samlinger

### Ramme for utendørs gudstjeneste

Flere steder vil påskegudstjenester kunne feires i kirkerommet og følge lokale smittevernregler. Andre steder vil man feire gudstjeneste på kirkebakken eller ta utendørsscener i bruk.

Her er ideer til noen type korte gudstjenester som kan gjennomføres utendørs i påsken:

* Det kan brukes utdrag fra liturgier for skjærtorsdag, langfredag og påskenatt, som nå er på høring og som etter planen skal behandles på Kirkemøtet i 2022. Kirkerådet vedtok i sak KR 04/21 å gi menigheter og andre høringsinstanser tillatelse til å prøve ut dette materialet i påsken 2021. Etter at det er gjort erfaringer med dette materialet, kan det gjerne sendes høringssvar i elektronisk skjema som man finner på kirken.no/hoeringer.
* Det kan gjennomføres utendørsgudstjeneste ved soloppgang, med for eksempel noen påskesalmer, tekstlesning, kort preken og dialogen «Kristus er oppstanden!» «Ja, han er sannelig oppstanden»
* Det kan lages påskesalmesamling f.eks. på 2. påskedag, hvor man bruker salmeboka til å synge seg gjennom påskens drama.

Når man feirer gudstjeneste utendørs, er følgende verdt å tenk over:

* Flere kirker har gravsteder og kirkegårder i nærhet til kirkebygget. Feirer man gudstjeneste utendørs i nærhet til gravplass, må man være ekstra påpasselig for å ivareta verdighet og sikkerhet i forhold til gravminner og gravplasser. Dette bør avklares med lokale gravferdsmyndigheter og sikres med god kommunikasjon.
* Velger man å feire kvelds- eller påskenattsgudstjeneste utendørs, bør uterommet gjøres godt opplyst og være innbydende. Benytt gjerne rikelig med fakkelbokser eller lykter. Der forholdene ligger til rette kan man bruke bålpanne eller lignende. Husk å ivareta brannvern.
* Ved behov kan man låne, leie eller kjøpe et paviljongtelt for å skjerme medvirkende.
* Å feire gudstjeneste utendørs er krevende med tanke på lyd. Ofte er man avhengig av å benytte et lydanlegg eller lignende. Har ikke menigheten eget lydanlegg, kan man samarbeide med kommunen eller andre organisasjoner om lån eller leie av dette. Her kan også frivillige involveres.
* Kollekt samles av smittevernhensyn ikke inn ved fysiske penger, men gjennom vipps.
1. Påskestasjoner ute

Påskevandringer kan skje ute ved kirka dersom beliggenhet og kirketomt tillater det. Dersom det ikke er mulig, kan en påskevandring skje ved en park eller annet friluftsområde, en gapahuk, ved barnehagens eller skolens friluftsområde. Vandringer kan tilrettelegges for alle aldersgrupper. Noen steder kan det også være aktuelt å invitere barnehager og skoler til vandring. Vandringene kan også brukes i trosopplæringen for barn og unge, og ellers være tilgjengelige for familier og andre interesserte i soknet. Målet er at vandringene gir et møte med påskens innhold og budskap.

Inviter barnehage og skole til vandringer ute ved kirka, eventuelt delvis inne i kirka. Lokalt smittetrykk og ressurser lokalt avgjør hva som er mulig å få til. Ansatte i barnehage/skole må organisere barna i kohorter som ivaretar kravene til smittevern. Det er likevel kirka som er arrangør og som må sørge for at smittevernet blir ivaretatt.

Mulig forarbeid:
\*Barna kan lage påskepynt som de tar med til kirka.

\*Barna kan øve på salmene som brukes på forhånd. Tilby gjerne å komme til barnehagen/skolen for å øve med dem hvis mulig.

Slik kan du bygge ut vandringen:En vandring ute kan gjennomføres med liten bemanning. I utgangspunktet kan vandringen gjennomføres ved at enhver kan gå innom postene. Ved besøkende grupper fra barnehage eller skole kan man utvide ved at en person følger gruppa gjennom de ulike stasjonene. For at vandringen skal bli vellykket, er den praktiske tilretteleggingen i forkant helt avgjørende.

Det er mulig å utvide vandringen ved å bemanne alle stasjonene, og å bruke kostymer. Det er ressursene lokalt som avgjør hva som er mulig å få til. Her er noen tips og ideer til gjennomføringen:

1. En person tar imot ved porten, og er en forteller/vert som følger gruppa gjennom alle stasjonene. Et fortellergrep er å ta med en liten fortellerstol, som markerer når verten skal fortelle ved postene.

2. Alle postene kan være betjent av ansatte/frivillige. Bruk gjerne enkle kostymer. Disse tar imot barna og forteller.

3. Rekvisitter. Det er mulig å gjennomføre vandringen både med og uten rekvisitter. Her er det ordtaket «det enkle er ofte det beste» som gjelder.

## Last ned plakater til påskevandringen fra Ressursbanken:

<https://ressursbanken.kirken.no/nb-NO/2021/apenpaskekirke/>

Her ligger også **Vedlegg:**

- Plakat for poster til korsveivandring i åpen kirke

- Skisse til langfredagsvandring

- Liturgier for skjærtorsdag, langfredag og påskenatt som Kirkerådet har sendt på høring. Utdrag fra disse kan brukes i korte utendørsgudstjenester.